Aigars Vītols

Aigars Vītols (dzimis  Rīgā) ir bijušais latviešu basketbolists, spēlēja uzbrūkošā aizsarga pozīcijā, Latvijas basketbola izlases dalībnieks. Pēc basketbola karjeras beigām pievērsies politikai, pārstāv Latvijas Zemnieku savienību, vairākkārt bijis ievēlēts Ķekavas novada domē, kur bijis arī domes priekšsēdētāja vietnieks.

Darbojas arī kā galvenais treneris Nacionālās basketbola līgas (LBL2) klubā BK Ķekava.

 Basketbola karjera 
A. Vītols nāk no Ķekavas, kur arī sācis trenēties basketbolā (pirmais treneris Andris Eglītis). Profesionāli basketbolu sācis spēlēt Latvijas Basketbola līgas (LBL) komandas VEF/Ādaži sastāvā 1994. gadā. Vēlāk komanda pārcēlās uz Talsiem un mainīja nosaukumu uz "Metropole". Šajā komandā A. Vītols spēlēja līdz 1998. gadam. Nākamās četras sezonas A. Vītols spēlēja BK Ventspils rindās, ar kuru kopā šajā laikā izcīnīja trīs LBL čempiona titulus. 2002.—2003. gada sezonu A. Vītols uzsāka Slovēnijas komandā Ļubļanas "Slovan". Jau novembrī viņš atstāja komandu un atgriezās Latvijā, iesākumā viņš spēlēja "Barons/LU" sastāvā, bet decembrī pārcēlās uz Rīgas "Skonto", kurā arī pabeidza sezonu. Nākamās divas sezonas A. Vītols atkal spēlēja BK Ventspils komandā, iegūstot divus LBL čempiona titulus.

2005.—2006. gada sezonu A. Vītols atkal aizvadīja ārzemēs, pārstāvot Spānijas ACB līgas komandu Fuenlabrada. Pēc vienas sezonas Spānijā A. Vītols atkal atgriezās BK Ventspils sastāvā.Eurocup — Aigars Vītols, ulebcup.com, atjaunots 

Pēc tam pārstāvējis Rīgas komandas un 2020. gadā kopā ar "Barons" izcīnīja savu sesto LBL čempiontitulu. 2011. gada martā tika plānota A. Vītola pāreja uz Rīgas VEF,Vītols karjeru turpinās VEF taču tā nenotika, jo "Barons/O!Karte" atteica brīvlaišanas vēstuli, tādējādi A. Vītols palika šī kluba sastāvā. Profesionālā basketbola pēdējo sezonu aizvadījis BK Jēkabpils.

 Latvijas izlase 
Spēlējis Latvijas U-22 izlasē. Kopš 1990. gadu beigām A. Vītols bija pastāvīgs Latvijas pieaugušo izlases spēlētājs. Piedalījies četros Eiropas čempionāta finālturnīros. 2007. gada Eiropas čempionātā A. Vītols bija Latvijas izlases kapteinis. Pēc 2009. gada Eiropas čempionāta finālturnīra noslēdza karjeru izlasē.

 Politiskā darbība 
2013. gada pašvaldību vēlēšanās A. Vītols tika ievēlēts Ķekavas novada domē no Vidzemes partijas saraksta, bet 2016. gadā viņš mainīja politisko piederību, iestājoties Latvijas Zemnieku savienībā (LZS).Bijušais basketbolists, Ķekavas domes deputāts Vītols, maina politisko partiju Delfi 2017. gada pašvaldību vēlēšanās ievēlēts Ķekavas novada domē no LZS saraksta. Bija ievēlēts par novada domes priekšsēdētāja vietnieku.

No Zaļo un Zemnieku savienības saraksta kandidēja 13. Saeimas vēlēšanās, bet netika ievēlēts.

2019. gada septembrī KNAB aizturēja A. Vītolu, vainojot viņu iespējamā kukuļošanā saistībā ar būvdarbu veikšanu.KNAB aizturējis Ķekavas mēra vietnieku Vītolu par kukuļošanu 30 000 eiro apmērā jauns.lv Pirmās instances tiesa 2023. gada aprīlī A. Vītolu attaisnoja, taču prokuratūra plānoja lietu pārsūdzēt. 2024. gada oktobrī Rīgas apgabaltiesa piesprieda Vītolam 4 gadu cietumsodu.

2021. gada pašvaldību vēlēšanās A. Vītols atkārtoti tika ievēlēts Ķekavas novada domē no LZS saraksta. 2024. gadā viņš kļuva par vienu no domes priekšsēdētājas Viktorijas Baires vietniekiem. Pēc notiesājoša sprieduma korupcijas lietā 2024. gada rudenī A. Vītols paziņoja, ka tiesas spriedumu pārsūdzēs un no amata pašvaldībā neatkāpās.

 Atsauces 

 Ārējās saites 

Kategorija:1976. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:Uzbrūkošie aizsargi
Kategorija:Latvijas politiķi